**Arthur Juan "A. J." Brown** (30. kesäkuuta 1997 Starkville, Mississippi) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Brown edustaa NFL-seura Philadelphia Eaglesia. Brown on valittu urallaan kahdesti liigan tähdistöotteluun Pro Bowliin.

Ura
---

### Yliopistoura

Brown edusti yliopistotasolla Mississippin yliopistoa. Hänet oli varattu MLB:hen, kun San Diego Padres varasi Brownin vuoden 2016 varaustilaisuudessa. Hän oli jo allekirjoittanut sopimuksen Padresin kanssa, mutta siirtyi Mississippiin pelaamaan jalkapalloa. Brown pelasi Mississippissä vuodet 2016–2018 vastaanottaen yhteensä 2984 jaardia ja tehden 19 touchdownia 34 ottelussa. Parhaalla kaudellaan hän vastaanotti 1320 jaardia 12 ottelussa.

### Ammattilaisura

Tennessee Titans varasi Brownin NFL:n vuoden 2019 varaustilaisuuden toisella kierroksella 51 pelaajana. Titans solmi Brownin kanssa neljävuotisen tulokassopimuksen kesäkuussa 2019. Brown pelasi ensimmäisellä kaudellaan kaikki 16 runkosarjaottelua. Hän vastaanotti 1051 jaardia ja teki kahdeksan touchdownia. Lisäksi hän teki juoksemalla yhden touchdownin. Pudotuspelien kolmessa ottelussa hän vastaanotti 64 jaardia eikä tehnyt touchdowneja. Hänet valittiin tulokaskaudellaan tulokkaiden tähtijoukkueeseen. Toisella kaudella Brown kärsi polven loukkaantumisesta, minkä takia hän pelasi vain 14 runkosarjan ottelua. Hän vastaanotti niissä 1075 jaardia ja teki 11 touchdownia. Ainoassa pudotuspeliottelussa hän vastaanotti 83 jaardia ja teki yhden maalin. Hänet valittiin myös kauden päätteeksi Pro Bowliin.

Huhtikuussa 2022 Titans kauppasi Brownin Philadelphia Eaglesiin vaihdossa tulevan varaustilaisuden ensimmäisen kierroksen varausvuoroon. Eagles teki Brownin kanssa heti uuden nelivuotisen 100 miljoonan dollarin sopimuksen.

Tilastot
--------

Lähde:

### Runkosarja

| Kausi | Joukkue | Ottelut | Vastaanotto | Juoksu | Rähmäykset |
| --- | --- | --- | --- | --- | --- |
| Vastaanotot | Jaardit | TD | Juoksut | Jaardit | TD | Kaikki | Menetykset |
| 2019 | Titans | 16 | 52 | 1051 | 8 | 3 | 60 | 1 | 1 | 0 |
| 2020 | Titans | 14 | 70 | 1075 | 11 | 0 | 0 | 0 | 2 | 1 |
| 2021 | Titans | 13 | 63 | 869 | 5 | 2 | 10 | 0 | 0 |  |
| Yhteensä | 43 | 185 | 2995 | 24 | 5 | 70 | 1 | 3 | 1 |

### Pudotuspelit

| Kausi | Joukkue | Ottelut | Vastaanotto | Juoksu | Rähmäykset |
| --- | --- | --- | --- | --- | --- |
| Vastaanotot | Jaardit | TD | Juoksut | Jaardit | TD | Kaikki | Menetykset |
| 2019 | Titans | 3 | 5 | 64 | 0 | 1 | 9 | 0 | 0 | 0 |
| 2020 | Titans | 1 | 6 | 83 | 1 | 0 | 0 | 0 | 0 | 0 |
| Yhteensä | 4 | 11 | 147 | 1 | 0 | 0 | 0 | 0 | 0 |

Lähteet
-------

1. 1 2 3 4 5  A. J. Brown Pro Football Reference. Viitattu 6.9.2021. (englanniksi)
2. ↑  Davis Potter: Ole Miss signee A.J. Brown inks with San Diego Padres, will still play football *The Oxford Eagle*.  18. heinäkuuta 2016. Viitattu 6.9.2021. (englanniksi)
3. ↑  A.J. Brown Sports Reference / College Football. Viitattu 6.9.2021. (englanniksi)
4. ↑  2019 NFL Draft Pro Football Reference. Viitattu 6.9.2021. (englanniksi)
5. ↑  Dan Cotton: Tennessee Titans agree to terms with A.J. Brown *247 Sports*.  12. kesäkuuta 2019. Viitattu 6.9.2021. (englanniksi)
6. ↑  2019 PFWA All-Rookie Team Pro Football Reference. Viitattu 6.9.2021. (englanniksi)
7. ↑  A. J. Brown - Injury History Draft Shark. Viitattu 6.9.2021. (englanniksi)
8. ↑  A.J. Brown traded to Eagles: Titans make stunning decision in moving star receiver during 2022 NFL Draft CBS Sports. Viitattu 30.1.2023. (englanniksi)
9. ↑  A.J. Brown NFL. Viitattu 6.9.2021. (englanniksi)